Man val vyf verdiepings na sy doodDie man het uit dié woonstelblok probeer vlug na ŉ brand in die gebou uitgebreek het (Foto; Verskaf) ŉ Man is dood nadat hy Vrydagoggend sowat vyf verdiepings uit ŉ woonstelblok in Maltzan-straat in Pretoria geval het. Hy het uit die woonstelblok probeer vlug na ŉ brand in die gebou uitgebreek het. Shawn Herbst, woordvoerder van Netcare911, sê paramedici is Vrydagoggend omstreeks 11:46 na die woonstelblok ontbied. Daar het hulle die man in ŉ kritieke toestand op die grond aangetref. “Die man het glo van die vyfde verdieping geval toe hy probeer het om uit die brandende gebou te ontsnap,” vertel Herbst. Paramedici het die man op die toneel begin behandel. “Sy toestand het egter vinnig agteruitgegaan en hy is op die toneel dood verklaar,” sê Herbst.